  Виталий Пронин Така. Таяз арняе ӵыжы-выжыосты, эшъёсты асьсэос сярысь тодазы вайытозы. Огъёсыз ёртозы телефон пыр, мукетъёсыз шӧдтэк шорысь куное вуозы. Арня шорын пумиськоды кемалась адскылымтэ муртэн. Кузпалэныды керетӥды ке, кусыпъёстэс тупатон понна нырысь вамыш лэсьтэ тӥ.Ош. Ужъёсты урод уз мынэ, тазалыкты но тупатскоз. Котырысьтыды ӟечсэ адӟыны дышетске, соку кылдэм шуг-секытъёс сокем вормонтэмесь уз потэ ни. Та нуналъёсы документъёс улэ, соосты пыр-поч лыдӟытэк, эн гожтӥське. Эшъёстылэн кылзылы эн оске. Кин ке тӥледыз пӧяны выроз, соин ик сак луэ.Кыктоос. Таяз арняе сюрес вылэ потоды. Кинэ ке командировкае ыстозы, кин ке ӵыжы-выжыосыз доры куное мыноз. Шутэтскон нуналъёсы гань-гань кариське. Шутэтске инкуазьын, вина эн юэ, эн керӟегъяське. Вуоно арня пумын шӧдоды ини, тазалыкты умой луиз, мылкыдды тупатскиз шуыса.Кисло-кусло. Льӧль малпанды тӥ дорысь туж кыдёкын кадь потэ ке но, мытэм уждэс эн аналтэ. Тӥ шонер сюрес вылын. Али ӵапак дырыз каллен-каллен азьлань вамышъяны. Арня пумын тӥляд ваньмызлы кельшемды потоз. Чилясь синъёсты гажандэс но, мукетъёссэ но гочатозы.Лев. Таяз арняе сэзь но шонер малпаськыны быгатондэс эн ыштэ. Кин ке тӥледлы маке гочатӥсьсэ ӵектоз. Эн пӧялэ асьтэдыз. Со юромо тӥледыз алдан, юмоке вуттон понна малпамын. Коньдондэс шыръялэ, муртъёслы эн сёткалэ. Эмъюмъёсты чакласа но дыраз юэ.Нылмурт. Арняды шоро-куспо луоз. Одӥг ласянь, шуг-секытъёс, эшъёсыныды валамтэос сюлмаськытозы. Мукет ласянь, тӥ трос ужалоды, бадӟым уждун яке премия басьтоды. Сётэм кылдэс быдэстыны тырше, сотэк тӥледлы азьланяз уз оске ни. Арня пумын азьвыл луэм учырез тодады ваёды.Весъёс. Кемалась адӟись-кылымтэ адямиен пумиськоды яке нырысетӥ яратондэс тодады ваёды. Ужады кылдэм ӝеганъёс тӥледлы уз люкетэ, соос азьлане мыныны, кужым люканы дыр сётозы. Тазалыкты уз шугъяськыты, мылкыдды шулдыргес луоз арня пумын. Матысь адямиосыныды данъяськоды арня пумын.Скорпион. Арнядэс ӟеч мытоды. Тӥледыз витё трос иворъёс, пумиськонъёс. Тодон-валандэс будэтэмды, ӟечгес ужамды потоз. Тыршемды, бадӟым уждун сяна, шумпотон ваёз. Нылпиостылы тросгес саклык висъялэ, вормонъёссы понна ушъялэ ӵемгес.Ыбы-лӥськись. Коньдон ужпумъёс тӥледыз матысь дыре уз шугъяськытэ, азьпал радэ потозы улон шоры учконъёсты, дунъетъёсты. Та нуналъёсы асьтэдыз возьматэмды потоз. Арня пумын трос уксё быдтоды яке кузь сюрес вылэ ӝутӥськоды.Сюро кеч. Тӥ умой ужады, троссэ вуттӥды, соин ик кӧня ке гань-гань кариськемды но луоз. Таяз арняе, шутэтскем сяна, тыршемдылэсь емышсэ дунъялоды. Азьпалан - бадӟым малпанды. Сое улонэ пыӵатыны дӥсьтонды но чиданды тырмоз.Ву кисьтась. Тусты-буйды ӧз воштӥськы кадь, но пуш ласянь тӥ кужмогес луиды. Тодӥськоды, мар кулэ тӥледлы туннэ нуналлы но кызьы сое улонэ пыӵатоно. Ӝеганъёс но шуг-секытъёс ӧжыт уз луэ, но тӥ соосты уд ик шӧдэ. Бадӟым вамышъёсын азьлань мыноды.Чорыгъёс. Ӟеч ужамдэс но вормонъёстэс адӟозы мукетъёс но. Таяз арняе шулдыр мылкыдо адямиос доры кыстӥськоды. Кинэ ке кузь коньдон сьӧры уйиськон лек сямо кароз, кинлы ке уждунэз ичи потоз. Гажан муртэныды кусыпъёсты яке мултэс луозы, яке мӧзмыт потозы. Соосты чутрак эн воштэ, мылкыдды воштӥськыны быгатоз на.  